proxectonos/corpus_dominio_legal_administrativo_tmp huggingface dataset:
19/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no rexistro e se da publicidade ao acordo relativo á prórroga da ultraactividade do convenio colectivo do sector de hostalería da provincia da Coruña

Visto o acordo relativo á prórroga da ultraactividade do convenio colectivo do sector de Hostalería da provincia da Coruña, (código de convenio 15000745011981), publicado no Boletín Oficial da provincia da Coruña o 30 de agosto de 2013, que foi suscrito pola comisión negociadora na xuntaza do 30.03.2017, de conformidade co disposto no artigo 90 do Real decreto lexislativo 2/2015, de 23 de outubro, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 5 de abril de 2017 O Xefe Territorial Isidoro Martínez Arca En Santiago de Compostela, sendo as 10.00 horas do día 30 de marzo de 2017, na sede do Consello Galego de Relacións Laborais, reúnese a Comisión Negociadora do Convenio colectivo de Hostalería da provincia da Coruña, coa presenza das persoas que se sinalan a continuación: Ramón García Seara (Asociación de Hostelería Compostela) Alfonso Lara Faro (Hospeco) Rafael Benito Cases (Hospeco) Marcos Castro Santa Cruz (Asociación provincial de Empresarios de Hostalería da Coruña) Esteban Iglesias Martínez (Unión Hotelera de Compostela) Emilio Vázquez Rey (Asociación de Hostelería Ferrol y Comarca) Carlos Cruzado Maqueda (Unión Hotelera de Compostela / Hospeco – Asesor) Roberto Alonso Iglesias (CIG) Laura Iglesias García (CIG) Carlos Varela Souto (CIG) Ramón Vázquez García (CIG) José Antonio Boullosa Gómez (UGT) Alejandro Expósito Alonso (UGT) Liyong Julio Alvarado Asiron (UGT) Guilermo Aycart Quinatoa (UGT) Lucky Essanhaji Mancas (UGT) Iragartze Luyten Ghoufairi (UGT) Tatiana Sofia Sipoteanu Garcia de la Galana (CC. OO) Crucita Illingworth Ait Ahmed (CC. OO) Logo das oportunas deliberacións e debate, acádanse o seguinte acordo: Primeiro: Esta Comisión Negociadora acorda a prórroga da negociación que outorga vixencia ao Convenio Colectivo de Hostalería da provincia da Coruña ata o 30 de abril de 2017. Segundo: Esta Comisión Negociadora habilita ao funcionario do Consello Galego de Relacións Laborais, Don Pedro Juan Massri Ilban, ao efecto da realización dos trámites de rexistro, deposito e publicación ante a Autoridade laboral do acordo recollido nesta Acta. Non habendo máis asuntos que tratar asinan a presente Acta, no lugar e data enriba sinalados, todos os asistentes en proba de conformidade.
19/04/2017 | Administración LocalMunicipal
Abegondo
Aprobación inicial Crossfit e Festa Terceira Idade

A Xunta de Goberno Local, en sesión ordinaria celebrada o día 06/04/2017, acordou a aprobación inicial dos prezos públicos das actividades deportivas de adestramento funcional (crossfit) e o bono de adestramento funcional mais ximnasio e a actividade de participación na Festa da Terceira Idade. E en cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de quince días, que contan desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase aprobado definitivamente o dito acordo. Abegondo, 10 de abril de 2017 O alcalde José Antonio Santiso Miramontes
19/04/2017 | Administración LocalMunicipal
Abegondo
Aprobación inicial master class de ximnasia rítmica

A Xunta de Goberno Local, en sesión ordinaria celebrada o día 24/03/2017, acordou a aprobación inicial do prezo público da actividade deportiva master class de ximnasia rítmica. E en cumprimento do disposto no artigo 17.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de quince días, que contan desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase aprobado definitivamente o dito acordo. Abegondo, 24 de marzo de 2017 O alcalde José Antonio Santiso Miramontes
19/04/2017 | Administración LocalMunicipal
Negreira
Delegación das funcións de Alcaldía

Por Decreto de Alcaldía nº 64/2017, de data 5 de abril de 2017, delégase no Yon Ander Willers Litardo, don Manuel Ángel Leis Míguez, o exercicio das funcións de Alcaldía durante o período comprendido entre os días 11 ó 16 de abril de 2017, ámbolos dous inclusive. O que se fai público ós efectos do disposto no artigo 44.2º do RD 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Negreira, 6 de abril de 2017. Alcalde-Presidente Jorge J. Tuñas Caamaño
26/04/2017 | Administración LocalMunicipal
Oza-Cesuras
Anuncio contratación dos servizos de axuda no fogar. Persoas dependentes

A) Organismo: Concello de Oza-Cesuras ( A Coruña). B) Dependencia que tramita o expediente: Secretaría Xeral C) Número de expediente: SPAMC01/2017 a) Descripción do obxecto: Servizos de “Axuda no fogar: Persoas dependentes”. b) Lugar de execución: Municipio de Oza-Cesuras. c) Prazo de execución: Dous anos A) Tramitación: Ordinaria B) Procedemento: aberto con multiplicidade de criterios de adxudicación. A) Prezo máximo: 11,00 euros/ hora (IVE incluído) B) Orzamento máximo de licitación IVE incluído: 428.000,00 euros. a) Provisional: Non se esixe. b) Definitiva: 5% do orzamento máximo de licitación, IVE excluído (411.538,46 euros) a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 ou 981 792 000 d) Telefax: 981 790 129 ou 981 792 025 e) Email: correo@concellodeozacesuras. es f) Data límite de obtención de documentos e información: Ata a finalización do prazo de presentación de ofertas a) Clasificación empresarial: Non se esixe, porén os licitadores deberán ser entidades privadas debidamente autorizadas para a prestación dos servizos obxecto do contrato. b) Solvencia económica e financiera e solvencia técnica e profesional: Esixibles, ver cláusula 20 do Prego de clásulas administrativas particulares. a) Data límite de presentación: En horas de oficina, de 9.00 a 14.00 horas dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante. b) Documentación a presentar: Cláusulas 12 e 20. c) Lugar de presentación: Oficinas muncipais, sitas nas antigas casas do concello de Oza dos Ríos e Cesuras. Poderán ser tamén presentadas por correos coas condicións establecidas na cláusula 11. Presentarase en tres sobres pechados: d) Prazo durante o cal o licitador estará obrigado a manter a súa oferta: Dous meses a contar desde a apertura de proposicións. e) Admisión de variantes: No se admiten a) Entidade: Concello de Oza-Cesuras. b) Domicilio: Lois, nº 33, Oza (Oza-Cesuras) c) Localidade e código postal: 15380 Teléfonos: 981 790 001 e 981 792 000 d) Data e hora: Serán publicas no tabolerio de edictos do concello e comunicadas aos licitadores interesados. Calquera información adicional susceptible de ser subministrada será facilitada por teléfono ou, se fose preciso, vía fax ou email. Os gastos correspondentes aos anuncios da licitación serán por conta do adxudicatario. No Perfil de contratante de Oza-Cesuras: http://www.concellodeozacesuras.esOza-Cesuras, 17 de abril de 2017 O Alcalde, Asdo. José Pablo González Cacheiro
26/04/2017 | Administración LocalMunicipal
San Sadurniño
Exposición púlbica da aprobación de padrón fiscal

A Xunta de Goberno Local deste Concello, en sesión celebrada o día 21 de marzo de 2017, acordou aprobar o padrón cobratorio correspondente á prestación do servizo de axuda no fogar a persoas dependentes do mes de marzo do presente exercicio 2017, que comprende un total de 39 recibos e ten un importe total de 4.258,85 euros, e á prestación do servizo de axuda no fogar de libre concorrencia do mes de marzo do presente exercicio 2017, que comprende un total de 9 recibos e ten un importe total de 247,20 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 20 de abril de 2017. O Alcalde, Secundino García Casal.
26/04/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (expediente As-16/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-16/2017 2. Obxecto do contrato: servizo de mantemento de ordenadores personais e periféricos municipais. Duración: dous anos prorrogables por dous máis.3. Tramitación: ordinaria. Procedemento: aberto suxeto a regulación armonizada.4. Orzamento base de licitación: 72.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: Ata o día 29 de maio de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 20 de abril de 2017 Eduardo Mera Rico Director da Área de Economía, Facenda e Administración (Decreto de delegación do 15.06.2016)
26/04/2017 | Administración LocalMunicipal
Porto do Son
Aprobación do padrón fiscal da taxa pola prestación de servizos no Complexo Deportivo da Piscina Municipal; marzo de 2017

O Alcalde- Presidente do Concello de Porto do Son ditou resolución o 17/04/2017, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de marzo de 2017, resolvendo: “Primeiro.- Aprobar os recibos do mes de marzo en concepto de taxa pola prestación de servizos do Complexo Deportivo Municipal da Piscina Municipal de Porto do Son durante o período correspondente ó mes de marzo 2017 que comeza co abonado con código número 2 (D. Luis Oujo Pouso) e remata no abonado con código número 1091 (DªCarmen Sara Lopez Mora Antin) totalizando 400 abonos por importe de 13.783,3 €. Segundo.- Aprobar os recibos do mes de marzo en concepto de matrícula, o resumo das inscricións do mes de Febreiro pola prestación de servizos do Complexo Deportivo Municipal da Piscina Municipal de Porto do Son totalizan 16 inscricións por importe de 478,4 €. Terceiro.- Aprobar os gastos de xestión ( comisións ) do Padrón de Marzo de 2017 totalizando un total de 400 abonos por importe de 19,36 € e aprobar os gastos de xestión ( comisións ) por devolución de recibos por un total de 0,08 € por recibo devolto. Cuarto.- Dar conta deste acordo á Tesourería e Intervención Municipal.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 20 de abril de 2017. O Alcalde- Presidente, Asdo. José Luis Oujo Pouso.
26/04/2017 | Administración LocalMunicipal
San Sadurniño
Subvencións 2016

De conformidade co establecido no artigo 18 da Lei 38/2003, Xeral de subvencións, publícanse as axudas, tanto as de contía igual ou superior a 3.000 euros como as de menor importe, que se concederon por este Concello durante o ano 2016 mediante as convocatorias públicas e os convenios oportunamente realizados para actividades culturais e deportivas: San Sadurniño, 21 de abril de 2017. O Alcalde, Secundino García Casal.
26/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.55067 Solicitude de concesión de augas públicas presentada por Carmen Peteiro Freire (Vilasantar)

Armenio Jewell Albendiz, solicita de Augas de Galicia a concesión dun aproveitamento de augas públicas coas seguintes características SOLICITANTE: Armenio Jewell Albendiz CAUDAL MEDIO EQUIVALENTE: 0,0223 l/s CAUDAL MÁXIMO ANUAL: 705 m³ DESTINO: Uso gandeiro e rega ORIXE: Manancial nas coordenadas ETRS89 X:568.936 Y: 4.771.680; entre as parcela 376 e 413 do polígono 1 do catastro do concello de Vilasantar LUGAR: A Carballoa PARROQUIA: Barbeito CONCELLO: Vilasantar (A Coruña) Solicítase unha concesión de augas para a rega da parcela 427 do polígono 1 e fornecer ao gando que pasta nela, no lugar da Carballoa, parroquia de Barbeito, concello de Vilasantar. As instalacións xa se encontran feitas e en funcionamento e constan da captación directa do manancial mediante encachado de pedras e un filtro, condución da auga nunha lonxitude de 400m ata un depósito de acumulación soterrado de 2,5m 3 na parcela 427 e mediante unha impulsión cunha bomba de 0,8HP lévase a dous bebedeiros e distribúese pola parcela para a súa rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 11 de abril de 2017 O xefe do servizo territorial Ángel Gómez Rey
26/04/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan inversión en vías provinciais 2017 primeira fase: Bergondo, Toques, Culleredo e Boiro

A Exma. Deputación Provincial da Coruña, en sesión ordinaria celebrada o 31-3-2017 acordou a aprobación do PLAN INVERSIÓN EN VIAS PROVINCIALES 2017 PRIMERA FASE integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña a 4-4-2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
26/04/2017 | Administración LocalMunicipal
San Sadurniño
Contratos 2016

Mediante o presente faise pública a relación dos contratos adxudicados definitivamente por este Concello durante o exercico 2016 de contía igual ou superior á indicada no artigo 138-3 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, en cumprimento do establecido no artigo 154-2 dese mesmo texto legal: San Sadurniño, 21 de abril de 2017. O Alcalde, Secundino García Casal.
26/04/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Plan de sendas peonís 2016 quinta fase: senda peonil na DP 0901 acceso ao porto de Betanzos, pk 0,000 ao pk 0,260 (Betanzos)

1º.- Entidade adxudicadora: datos xerais e datos para a obtención da información: a) Organismo: Excelentísima Deputación Provincial da Coruña b) Dependencia que tramita o expediente: Servizo de Patrimonio e Contratación c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación b. Domicilio: c/ Avda Porto da Coruña, 5ª Planta, Servizo de Patrimonio e Contratación c. Localidade e código Postal: A Coruña, código postal 15003 d. Teléfono: 981 080 300 e. Telefax: 981 080 307 f. Correo electrónico: patrimonio. contratacion@dacoruna. gal g. Data límite de obtención de documentos e información: Ata as 13,00 horas do día anterior a aquel en que remate o prazo de presentación de proposicións 2º.- Obxecto do contrato: Contratación das obras incluídas no PLAN DE SENDAS PEONIS 2016 QUINTA FASE que a continuación se relacionan: GARANTÍA PROVISIONAL: NON SE ESIXE GARANTÍA DEFINITIVA: 5 POR CENTO DO PREZO DE ADXUDICACIÓN IVE EXLUÍDO a. Tramitación: ordinaria b. Procedemento: Aberto c. Criterios de Adxudicación: criterio único: prezo a) Data límite de presentación: Dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de Cláusulas Administrativas c) Lugar de presentación: 1.- Rexistro Xeral da Diputación (Avda. Porto da Coruña, 2; 15003 A Coruña) 2.- Oficina de Correos Comunicación do envío por medio de oficina de correos: Domicilio da entidade contratante: Avda. Porto da Coruña, 3; 15003 A Coruña Nº de FAX da entidade contratante: 981080307 Correo electrónico de la entidad contratante: patrimonio. contratación@dacoruna. gal 5º.- Apertura de Ofertas: Publicarase no Perfil de Contratante 6º.- Control de Calidade: Esixible 7º.- Gastos de anuncios: Os gastos derivados da publicación de anuncios serán por conta do adxudicatario das obras 8º.- Revisión de prezos: Non procede A Coruña, a 19-4-2017 O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
26/04/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (expediente As-6/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-6/2017 2. Obxecto do contrato: servizo de seguridade e outros servizos de natureza polivalente no Cuartel de Macanaz, que fomente a estabilidade no emprego na súa execución. Duración: dous anos prorrogables por dous máis.3. Tramitación: ordinaria. Procedemento: aberto suxeto a regulación armonizada.4. Orzamento base de licitación: 185.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: Ata o día 29 de maio de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 20 de abril de 2017 Eduardo Mera Rico Director da Área de Economía, Facenda e Administración (Decreto de delegación do 15.06.2016)
26/04/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan sendas peonís 2017 primeira fase: complementario nº1 ao de mellora da seguridade viaria na DP 5812, pk 3 040 ao pk 4 850 (Oleiros)

A Exma. Deputación Provincial da Coruña, en sesión ordinaria celebrada o 31-3-2017 acordou a aprobación do PLAN SENDAS PEONÍS 2017 PRIMERA FASE integrado polos proxectos que se relacionan a continuación, coa indicación da súa denominación e presuposto: O que se expón ao público no Servizo de Patrimonio e Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións ou alegacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. O PRESIDENTE O SECRETARIO, Asdo.: Valentín González Formoso Asdo.: José Luis Almau Supervía
26/04/2017 | Administración LocalMunicipal
Teo
Corrección erros emprazamento interesados P. O. 2/2017

En data 6 de abril de 2017 publicouse no BOP nº 66 o anuncio de emprazamento de interesados no procedemento P. O. 2/2017 e advertido un erro no mesmo, procédese polo presente á súa corrección, polo que onde di: “Aos efectos de dar cumprimento ao solicitado polo Xulgado contencioso administrativo nº 2 de Santiago de Compostela en relación ao recurso contencioso administrativo interposto por D. El Mouloudi Esser Martin Ruedas, contra a Resolución da Alcaldía de data 19.10.17 pola que se desestima o recurso de reposición interposto contra a Resolución da Alcaldía de data 22.04.16 pola que se ordenaba a demolición dun muro de contención, mediante Decreto da Alcaldía de 07/03/2012, resolveuse remitir o expediente administrativo a dito xulgado, debendo notificarse a cantos interesados aparezan nel, emprazándoos para que poidan comparecer e presentarse en autos, no prazo de nove días, segundo disposto artigo 49 da Lei 29/1998 do 13 de xullo, reguladora da Xurisdicción Contencioso-Administrativa.” “Aos efectos de dar cumprimento ao solicitado polo Xulgado contencioso administrativo nº 2 de Santiago de Compostela en relación ao recurso contencioso administrativo interposto por D. El Mouloudi Esser Martin Ruedas, contra a Resolución da Alcaldía de data 19.10.16 pola que se desestima o recurso de reposición interposto contra a Resolución da Alcaldía de data 22.04.16 pola que se ordenaba a demolición dun muro de contención, mediante Decreto da Alcaldía de 23/02/2017, resolveuse remitir o expediente administrativo a dito xulgado, debendo notificarse a cantos interesados aparezan nel, emprazándoos para que poidan comparecer e presentarse en autos, no prazo de nove días, segundo disposto artigo 49 da Lei 29/1998 do 13 de xullo, reguladora da Xurisdicción Contencioso-Administrativa.” Teo, 17 de abril de 2017 O alcalde, Rafael C. Sisto Edreira
26/04/2017 | Administración LocalMunicipal
Arzúa
Aprobación padrón taxa axuda no fogar mes marzo

Por Resolución da Alcaldía de data 3 de abril de 2017 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de marzo de 2017. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 3 de abril de 2017 Asdo. José Luis García López Alcalde-presidente do Concello de Arzúa
26/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. A15.09988 Solicitude de concesión de augas públicas presentada pola denominada Comunidade de Usuarios de Augas “Monte das Camapanas” (Rianxo)

Youssaf Michael Gabriel Pebe Restivo, en representación da denominada Comunidade de Usuarios de Augas “Monte das Campanas”, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Usuarios de Augas “Monte das Campanas” REPRESENTANTE: Youssaf Michael Gabriel Pebe Restivo CAUDAL MEDIO EQUIVALENTE: 0,6 litros/segundo CAUDAL MÁXIMO ANUAL: 18.921 m 3 DESTINO: Doméstico (216 persoas) ORIXE: Catro mananciais nas coord. (ETRS89): X:519.264 Y:4.725.782 (parcela nº 8547 do polígono 036) X:519.275 Y:4.725.624 (parcela nº 8547 do polígono 036) X:519.274 Y:4.725.613 (parcela nº 8547 do polígono 036) X:519.515 Y:4.725.440 (parcela nº 8554 do polígono 036) LUGAR: Monte Lioira PARROQUIA: Isorna (Santa María) CONCELLO: Rianxo (A Coruña) Solicítase a concesión de augas e legalización das obras existentes da “Comunidade de usuarios de augas “Monte das Campanas” dos lugares de Quintáns e Sestelo” que dispón dun aproveitamento que fornece de auga doméstica a 66 usuarios nos lugares de Quintáns e Sestelo no concello de Rianxo. Para elo dispoñen dunhas instalacións que constan de catro mananciais no lugares de Monte Lioira, tubaxe de PE 75 mm de diámetro, un depósito de reparto “Monte das Campanas” con 66 compartimentos individuais situado na parcela 01a do polígono 40 do concello de Rianxo, e dende o que parte cadansúa tubaxe de 25 mm de diámetro para cada usuario, percorrendo camiños e estradas dos lugares aos que fornece. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, número 16 baixo, en Santiago de Compostela onde estará exposto o expediente de que se trata, para que poida ser examinado por quen o desexe. Santiago de Compostela, 11 de abril de 2017 O xefe do servizo territorial Ángel Gómez Rey
18/04/2017 | Administración LocalMunicipal
Dodro
Anuncio rectificación do inventario

O Pleno, en sesión extraordinaria celebrada o vinte de maio de dous mil dezaseis, acordou a rectificación do Inventario de Bens e Dereitos do Concello. De conformidade co disposto polo artigo 83 da Lei 39/2015, de 1 de outubro, do procedemento administrativo común das administracións públicas, o expediente exponse ao público por un prazo de 20 días hábiles, a contar dende a publicación do presente anuncio no BOP. Se non se presentan reclamacións, entenderase elevada a definitiva a modificación do inventario. Dodro, 10 de abril de 2017 O alcalde Valentín Alfonsín Somoza
18/04/2017 | Administración LocalMunicipal
Vimianzo
Bolsa emprego oficiais segunda de albanel

Por Resolución da Alcaldía núm.237/2016, de data 22 de febreiro de 2016, aprobáronse as bases para a formación dunha bolsa de emprego para selección, baixo a modalidade de interino, a xornada completa, de oficiais de segunda de albanel. Por Resolución da Alcaldía núm.539/2016 de data 26 de abril de 2017, aprobouse a listaxe de reserva prevista na base décima, e ordenouse a súa publicación no Boletín Oficial da Provincia, que está composta polos seguintes aspirantes: A presente listaxe ten un período de vixencia de dous anos dende a súa publicación no Boletín Oficial da Provincia. O que se fai público aos efectos oportunos. Vimianzo, a 6 de abril de 2017 O alcalde Manuel Antelo Pazos
18/04/2017 | Administración LocalMunicipal
Mugardos
Padrón do servizo de axuda no fogar do mes de marzo de 2017 de prestación básica e dependencia

A resolución da Alcaldía 0435/2017 do 10/04/2017 aprobou os padróns fiscais correspondentes ao mes de marzo do exercizo 2017 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do prcedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 10 de abril de 2017 A alcaldesa María del Pilar Díaz Otero.
18/04/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.30284 - Concesión

GAS NATURAL FENOSA RENOVABLES S. L. U. solicita de Augas de Galicia un caudal de 0,5 l/sg. de augas procedente dun pozo, no lugar de Crta. A Mata-Ponteceso, km.3, parroquia de Riobó (San Martiño), Concello de Cabana de Bergantiños (A Coruña), con destino a uso sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.30284 As características do aproveitamento son: SOLICITANTE: Gas Natural Fenosa Renovables, S. L. CAUDAL INSTANTÁNEO: 0,5 litros/segundo ORIXE: pozo na parcela 222 do polígono 68 (15014A068002220000AT) LUGAR: Riobó (parque eólico) PARROQUIA: Riobó (San Martiño) CONCELLO: Cabana de Bergantiños DESTINO: uso sanitario (un aseo) na subestación do parque eólico (parcela 221 do polígono 68). As augas cáptanse na parcela 222 do polígono 68 e son conducidas ata o aseo do edificio na subestación do parque eólico, situado a 14,5 m de distancia do pozo e na parcela contigua (15014A068002210000AL). O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste servizo, situadas na rúa Vicente Ferrer, nº 2-9º andar, onde estará exposto o expediente de que se trata, para que poida ser examinado por quen o desexe. A Coruña, 04 de abril de 2017 O xefe do servizo territorial Néstor Rodríguez Arias
18/04/2017 | Administración LocalMunicipal
O Pino
Aprobación do Plan económico-financeiro 2017-2018

ANUNCIO APROBACIÓN INICIAL DO PLAN ECONÓMICO-FINANCEIRO 2017-2018 O Pleno desta Corporación, en sesión extraordinaria que tivo lugar no día da data, acordou a aprobación do Plan económico-financeiro do Concello de O Pino para os exercicios 2017-2018. De acordo co disposto nos artigos 23.4 da Lei orgánica 2/2012 e 26 do Real Decreto Lexislativo 1463/2007, publícase o Plan no Boletín Oficial da Provincia coa finalidade de estar exposto ao público durante o prazo de quince días hábiles, a contar dende a publicación do presente anuncio. Unha vez rematado este prazo de exposición pública, publicarase o texto do Plan no B. O. P. O Pino, a 12 de abril de 2017. O Alcalde-Presidente Asdo.: Manuel Taboada Vigo
18/04/2017 | Administración LocalMunicipal
Vimianzo
Anuncio de cobranza

Con data 10/04/2017 por esta Alcaldía apróbase inicialmente a PADRóN FISCAL DA TAXA POR ENTRADA DE VEHíCULOS DENDE A VíA PUBLICA ÓS EDIFICIOS, LOCAIS E SOLARES E DAS RESERVAS DE VíA PUBLICA POR APARCAMENTO, CARGA, DESCARGA E OUTRAS ACTIVIDADES EN INTERESES PARTICULAR co seguinte detalle: Padrón do Ano 2016 (64 recibos por importe total de 3.384,75 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOLETÍN OFICIAL DA PROVINCIA deste Concello, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 28 de abril de 2017 ata o día 27 de xuño de 2017. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 10 de abril de 2017 O alcalde Manuel Antelo Pazos
18/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de marzo de 2017, polo que se somete a información pública a solicitude de autorización administrativa previa e de construción dunha instalación eléctrica na Pobra do Caramiñal (IN407A 2015/275-1)

Expte.: IN407A 2015/275-1 Solicitante: Unión Fenosa Distribución, S. A. Denominación: Anexo I CTI Santa Cruz de Lesón. Concello: A Pobra do Caramiñal Liña de media tensión aérea, a 20 KV, cunha lonxitude de 0,030 km, coa orixe no apoio nº 72/11 existente da LMT BOI 804, no tramo da derivada ao CT Santa Cruz de Lesón (expte 50.315) a substituír, en condutor LA-56 mm2 Al e final no novo CT intemperie Santa Cruz de Lesón. Centro de transformación intemperie, cunha potencia de 100 KVA e unha relación de transformación de 20.000/400-230 V. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 28 de marzo de 2017 Isidoro Martínez Arca Xefe Territorial da Coruña
18/04/2017 | Administración LocalMunicipal
Vimianzo
Bolsa emprego de conductores de tractor desbrozador

Por Resolución da Alcaldía núm.240/2016, de data 22 de febreiro de 2016, aprobáronse as bases para a formación dunha bolsa de emprego para selección, baixo a modalidade de interino, a xornada completa, de conductores de tractor desbrozador. Por Resolución da Alcaldía núm.538/2016 de data 26 de abril de 2017, aprobouse a listaxe de reserva prevista na base décima, e ordenouse a súa publicación no Boletín Oficial da Provincia, que está composta polos seguintes aspirantes: A presente listaxe ten un período de vixencia de dous anos dende a súa publicación no Boletín Oficial da Provincia. O que se fai público aos efectos oportunos. Vimianzo, a 6 de abril de 2017 O alcalde Manuel Antelo Pazos
18/04/2017 | Administración LocalMunicipal
Oleiros
Urbanismo
Exposición pública aprobación inicial proxecto novo acceso ao polígono industrial de Iñás, por Resolución nº 1191/17. Expte. FG nº 615

Por Resolución da Alcaldía nº 1191 de data 31 de marzo de 2017, acordouse aprobar inicialmente o PROXECTO CONSTRUTIVO NOVO ACCESO AO POLIGONO INDUSTRIAL DE IÑAS DESDE A N-VI OLEIROS-A CORUÑA, con condicións (documento nº 4498 de 24.02.17). Acordouse tamén proceder a súa exposición pública por prazo de un mes, anunciándose así no BOP e nun xornal dos de maior difusión na provincia. O expediente estará exposto na Área de Urbanismo do Concello de Oleiros, de 8,30 a 14 horas, para os efectos de presentación das alegacións que se estimen oportunas. Oleiros, 6 de abril de 2017. O Alcalde-Presidente, Asdo.: Ángel García Seoane.
18/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de marzo de 2017, polo que se somete a información pública a solicitude de autorización administrativa previa e de construción dunha instalación eléctrica no concello de Ares (IN407A 2017/044-1)

Expte.: IN407A 2017/044-1 Solicitante: Unión Fenosa Distribución, S. A. Denominación: LMTS CTC Avda de Mugardos, nº 40. Concello: Ares Liña de media tensión subterránea, a 15 KV, cunha lonxitude de 0,016 km, coa orixe en empalmes proxectados na LMTS VDC-711 (Expte.: 22/06), no tramo entre o CT Elisabel Marciel Loeffler (Expte.: 1/07) e o CT Crta. de Mugardos (Expte.: 22/06), condutor tipo RHZ1 2OL.12/20 KV.1x240 mm2 AI, e final no CT Avda. de Mugardos, nº 40 proxectado. Centro de transformación prefabricado, cunha potencia de 250 KVA, e unha relación de transformación de 15.000/400 V. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 28 de marzo de 2017 Luisa Lucia Zurro Sannad Territorial da Coruña
18/04/2017 | Administración LocalMunicipal
Vimianzo
Bolsa emprego de operarios de servizos múltiples

Por Resolución da Alcaldía núm.238/2016, de data 22 de febreiro de 2016, aprobáronse as bases para a formación dunha bolsa de emprego para selección, baixo a modalidade de interino, a xornada completa, de operarios de servizos múltiples. Por Resolución da Alcaldía núm.541/2016 de data 26 de abril de 2017, aprobouse a listaxe de reserva prevista na base décima, e ordenouse a súa publicación no Boletín Oficial da Provincia, que está composta polos seguintes aspirantes: A presente listaxe ten un período de vixencia de dous anos dende a súa publicación no Boletín Oficial da Provincia. O que se fai público aos efectos oportunos. Vimianzo, a 7 de abril de 2017 O alcalde Manuel Antelo Pazos
18/04/2017 | Administración LocalMunicipal
Rianxo
Secretaría
Aprobación modificación do regulamento de ficheiros de datos de carácter persoal do concello de Rianxo

O Pleno do Concello de Rianxo, en sesión celebrada o día 30/03/2017 acordou a aprobación da MODIFICACIÓN DO REGULAMENTO DE FICHEIROS DE DATOS DE CARÁCTER PERSOAL DO CONCELLO DE RIANXO. Sométese o expediente a información pública polo prazo de trinta días hábiles, contados a partir do seguinte ao da publicación do correspondente anuncio no Boletín Oficial da Provincia, co fin de que os interesados poidan presentar as reclamacións e suxestións que consideren oportunas, de conformidade co artigo 49 da Lei 7/1985, de 2 de abril, reguladora das Bases de Réxime Local. De presentárense reclamacións ou suxestións, estas serán resoltas polo Pleno. En caso contrario, entenderase definitivamente adoptado o acordo ata entón provisional, procedéndose á publicación do texto integro do acordo no Boletín Oficial da Provincial Rianxo, 10 de abril de 2017 O alcalde, Adolfo F. Muíños Sánchez
18/04/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de marzo de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Cabanas (expediente IN407A 2017/043-1)

Expte.: IN407A 2017/043-1 Solicitante: Unión Fenosa Distribución, S. A. Denominación: Ampliación centro de transformación Pedreiras. Concello: Cabanas Ampliación do Centro de transformación a intemperie denominado Pedreiras sobre apoios existentes de formigón cunha potencia de 160 KVA e relación de transformación 15.000/400-230 V no lugar denominado Pedreiras no concello de Cabanas. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 28 de marzo de 2017 Isidoro Martínez Arca Xefe Territorial da Coruña
06/04/2017 | Administración LocalMunicipal
Cee
Aprobación definitiva do expediente de transferencia de crédito número 1/2017

O Pleno do Concello de Cee, na sesión extraordinaria realizada o día 23 de febreiro de 2017, acordou aprobar inicialmente o expediente de transferencia de créditos nº 1/2017, por importe de 16.796,45 €. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo. As partidas económicas afectadas quedan, en consecuencia, do seguinte xeito: Cee, 3 de abril de 2017 O alcalde Ramón Vigo Sambade